Diari Oficial de la Generalitat Valenciana


Sumari del DOGV 6763, del 27-04-2012 (2012/3925)

RESOLUCIÓ de 17 d'abril de 2012, de la directora de l'Agència Valenciana de Mobilitat, per la qual es permet que les autoritzacions de l'Àrea de Prestació Conjunta de València arrepleguen viatgers al municipi de San Antonio de Benagéber.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6763

Data del DOGV
:   27-04-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3925


Data del document
:   17-04-2012

Organisme emissor
:   Agència Valenciana de Mobilitat

Tipus de document
:   Resolució

Descriptors 

:   * empresa privada

RESOLUCIÓ de 17 d'abril de 2012, de la directora de l'Agència Valenciana de Mobilitat, per la qual es permet que les autoritzacions de l'Àrea de Prestació Conjunta de València arrepleguen viatgers al municipi de San Antonio de Benagéber. [2012/3925]  
L'article 44.3 de la Llei 6/2011, d'1 d'abril, de la Generalitat, de Mobilitat de la Comunitat Valenciana, permet la possibilitat, per raons d'interés públic, que la Generalitat fixe condicions específiques en què les autoritzacions residenciades en una determinada àrea funcional puguen prendre servici en altres àrees funcionals. Esta possibilitat la desplega reglamentàriament l'article 127.2 del Reial Decret 1211/1990, de 28 de setembre, pel qual s'aprova el Reglament de la Llei d'Ordenació dels Transports Terrestres.  
  
La proximitat del municipi de San Antonio de Benegéber a la ciutat de València ha propiciat un increment demogràfic considerable en els últims anys que s'ha vist materialitzat en els nombrosos centres residencials que s'han consolidat en el dit municipi.  
Amb l'objecte de garantir una oferta de servici de taxi adequada a l'important increment de la demanda d'este servici de transport en eixe municipi, i fonamentalment per als servicis que s'originen al Centre de Rehabilitació de Llevant, es considera oportú permetre que els taxis de l'Àrea de Prestació Conjunta de València puguen prendre servici en l'àmbit funcional de San Antonio de Benegéber.  
Per tot el que abans s'ha exposat, amb l'informe favorable dels ajuntaments, les associacions representatives del sector i les associacions de consumidors i usuaris, i fent ús de les atribucions que em conferix l'article 23 de l'Acord del Consell de la Generalitat Valenciana de 5 d'octubre de 2001, pel qual s'aproven els estatuts de l'Entitat Pública de Transport Metropolità de València, resolc:  
  
Primer  
Permetre que les autoritzacions de l'Àrea de Prestació Conjunta de València puguen arreplegar viatgers al municipi de San Antonio de Benegéber.  
  
Segon. Efectes  
La present resolució produirà efectes des de l'endemà de la seua publicació en el Diari Oficial de la Comunitat Valenciana.  
  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra la present resolució, que no posa fi a la via administrativa, es pot interposar en el termini d'un mes, comptador a partir de l'endemà de la seua publicació, recurs d'alçada davant de la consellera d'Infraestructures, Territori i Medi Ambient, com a òrgan competent per a tramitar-lo, tot això de conformitat amb el que disposa l'article 107 i següents de la llei esmentada i sense perjuí que puguen exercitar-se qualssevol altres recursos que es consideren oportuns.  
  
  
Burjassot, 17 d'abril de 2012.- La directora: Mar Martínez Aparicio.